Алматы облысындағы туризмді дамытудың жаңа жолы
"Алматы облысындағы туризмді дамытудың жаңа жолы" | "https://abai.kz/post/56068"
TITLE: Алматы облысындағы туризмді дамытудың жаңа жолы
URL: https://abai.kz/post/56068
META: "Алматы облысындағы туризмді дамытудың жаңа жолы" | "https://abai.kz/post/56068"
DATE: 19.07.2017
AUTHOR(s): А. Оралбекова
TOTAL WORDS: 187
TEXT: Жетісу өлкесінің тамаша табиғатын бір суретке сыйғызу мүмкін емес. Алайда оны әрлеп, мағынасын ашатындай сөз қолдану «Molooqo» журналының қызметі. Бұл туралы Алматы облысының өңірлік коммуникациялар қызметі алаңында белгілі болды, - деп хабарлайды Алматы облысының өңірлік коммуникациялар қызметі. Әлеуметтік желідегі «Molooqo» журналы  2015 жылдан бастап белсенді түрде жұмыс істеп келеді. Оның негізін қалағандар Ян Серкин мен Дастан Еркінұлы. Журналда арнайы фотосуреттерге афоризмдер таңдалып алынған. Ондағы суреттер кез келген адамға күш-жігер сыйлап,  рухын көтереді. Аталмыш журналдың аудиториясы 18-37 жас аралығындағы азаматтар. Күніне «Molooqo» журналын 50 000-нан астам шетелдік және отандық оқырмандар оқиды.  «Molooqo» парақшасының бір ерекшелігі әрбір салынған суреттері сапалы әрі сәнді болып келеді. Қазіргі таңда «Molooqo» парақшасы өз оқырмандарын Жетісу өлкесінің тамаша табиғатымен таныстырмақ. Жетісу жеріндегі Іле-Алатау, Алтын Емел, Шарын, Көлсай көлдері және Жоңғар Алатау бойында жасалған түсірілімдерді енді түрлі газет-журналдар мен сайттарда қолданылатыны айтылды. Осы арқылы елімізге туристердің көп келу мүмкіндігі артады. ««Molooqo» журналын дамыту барысында біз Жетісу жеріндегі таңғажайып жерлерді аралап, 50 ерекше түскен суреттерді жинадық. Жалпы Жетісу жері – шабыт мекені әрі туризмнің өркендеуіне таптырмас өлке болғандықтан біз туризм мен журналымыздың өрлеуіне үлкен үлес қостық», - деді «Molooqo» журналының арт-директоры Ян Серкин. А. Оралбекова Abai.kz
